Държавен вестник, бр. 85, 2022 г., стр. 29

БРОЙ  85	
Д Ъ Р Ж А В Е Н  В Е С Т Н И К 	
СТР.  29  
2. Алинея 1 се прилага на мястото на или 
при липсата на разпоредби на обхваната да-
нъчна спогодба, които отказват всички или 
част от облекченията, които иначе биха се 
предоставили съгласно обхванатата данъчна 
спогодба, когато основната цел или една от 
основните цели на която и да е договореност 
или сделка или на което и да е лице, засегнато 
от договореност или сделка, е да получи тези 
облекчения. 
3. Страна, която не е направила резервата, 
описана в буква „а“ на алинея 15, може също 
така да избере да приложи алинея 4 по отно-
шение на своите обхванати данъчни спогодби.
4. Когато облекчение съгласно обхвана-
та данъчна спогодба е отказано на лице в 
съответствие с разпоредбите на тази спо-
годба (така както може да е изменена от 
тази Конвенция), които отказват изцяло или 
частично облекченията, които иначе биха се 
предоставили съгласно обхванатата данъчна 
спогодба, когато основната цел или една от 
основните цели на която и да е договореност 
или сделка или на което и да е лице, засегна-
то от договореност или сделка, е да получи 
тези облекчения, компетентният орган на 
договарящата юрисдикция, който иначе би 
предоставил това облекчение, въпреки това 
ще третира това лице като имащо право на 
това облекчение или на други облекчения по 
отношение на определен елемент на доход 
или имущество, ако този компетентен орган, 
при искане от това лице и след разглеждане 
на всички относими факти и обстоятелства, 
определи, че това облекчение би се предос-
тавило на това лице при липсата на сделката 
или договореността. Компетентният орган 
на договарящата юрисдикция, към който е 
отправено искане съгласно тази алинея от 
местно лице на другата договаряща юрисдик-
ция, се консултира с компетентния орган на 
тази друга договаряща юрисдикция, преди да 
отхвърли искането. 
5. Алинея 4 се прилага по отношение на 
разпоредби на обхваната данъчна спогодба 
(както може да е изменена от тази Конвенция), 
които отказват всички или част от облек-
ченията, които иначе биха се предоставили 
съгласно обхванатата данъчна спогодба, когато 
основната цел или една от основните цели на 
която и да е договореност или сделка или на 
което и да е лице, засегнато от договореност 
или сделка, е да се получат тези облекчения.
6. Страна може също така да избере да 
приложи разпоредбите, съдържащи се в алинеи 
от 8 до 13 (наричани по-нататък „опростена 
разпоредба за ограничаване на облекчения-
та“), към своите обхванати данъчни спогодби, 
като направи уведомлението, описано в буква 
„в“ на алинея 17. Опростената разпоредба за 
ограничаване на облекченията се прилага по 
отношение на обхваната данъчна спогодба само 
когато всяка от договарящите юрисдикции е 
избрала да я приложи. 
7. В случаите, когато някои, но не всички, 
договарящи юрисдикции по обхваната данъчна 
спогодба изберат да приложат опростената 
разпоредба за ограничаване на облекчения-
та съгласно алинея 6, тогава, независимо от 
разпоредбите на тази алинея, опростената 
разпоредба за ограничаване на облекченията 
се прилага по отношение на предоставянето 
на облекчения съгласно обхванатата данъчна 
спогодба:
а) от всички договарящи юрисдикции, ако 
всяка от договарящите юрисдикции, 
която е избрала съгласно алинея 6 да 
не приложи опростената разпоредба 
за ограничаване на облекченията, се 
съгласи на такова прилагане, като 
избере да приложи тази буква и съот-
ветно уведоми Депозитаря; или
б) само от договарящата юрисдикция, 
която избере да приложи опростената 
разпоредба за ограничаване на облек-
ченията, ако всяка от договарящите 
юрисдикции, която е избрала съгласно 
алинея 6 да не приложи опростена-
та разпоредба за ограничаване на 
облекченията, се съгласи на такова 
прилагане, като избере да приложи 
тази буква и съответно уведоми Де-
позитаря. 
Опростена разпоредба за ограничаване на 
облекченията
8. Освен когато в опростената разпоредба 
за ограничаване на облекченията е предвидено 
друго, местно лице на договаряща юрисдикция 
по обхваната данъчна спогодба няма право на 
облекчение, което иначе би се предоставило 
от обхванатата данъчна спогодба, освен облек-
чение съгласно разпоредбите на обхванатата 
данъчна спогодба:
а) които определят качеството „местно 
лице“ на лице, което не е физическо 
лице и което е местно лице на повече от 
една договаряща юрисдикция поради 
разпоредбите на обхванатата данъчна 
спогодба, които дефинират местните 
лица на договаряща юрисдикция;
б) които предвиждат, че договаряща 
юрисдикция ще предостави на пред-
приятие на тази договаряща юрисдик-
ция кореспондираща корекция след 
първоначална корекция, направена 
от другата договаряща юрисдикция, 
в съответствие с обхванатата данъчна 
спогодба по отношение на размера на 
данъка, наложен в първата договаря-
ща юрисдикция върху печалбите на 
свързано предприятие; или
в) които разрешават на местни лица на 
договаряща юрисдикция да поискат от 
компетентния орган на тази договаря-
ща юрисдикция да разгледа случаи на 
облагане, което не е в съответствие с 
обхванатата данъчна спогодба,